Qaradağlılar/Şeyxlər oymağı
Ustaclı  elinin  oymaqlarından  biri  də  Şeyxlərdir. Əsasən Güney Azərbaycanda məskunlaşmışdı. Təyinat səbəbi ilə Irəvan civarına köç etmişdilər. Bir qrupu Şirvanda yaşayırdı.
Şeyxlər  oymağının  səsli  əmirlərindən  biri  Məhəmməd  bəydir. Məhəmməd  bəy  öncə  sultan,  sonra  xan  ünvanı almışdı.
Məhəmməd  xanın  Məntəşa  bəy  adlı  oğlu  vardı.
Məntəşa  bəy  Şah  Təhmasibin  sevimli  əmirlərindən  sayılırdı. Bəzi  qaynaqlara  görə  qorçubaşı  Sarı  Piri  bəyin  qardaşıdır. Şah  ona  «lələ»  deyə  müraciət  edirdi. Sultan  ünvanı  almışdı. Çaldıran  savaşına   qədər  Azərbaycan  bəylərbəyi  olmuşdu. Bir  arada  Çuxur  Səd  əyalətinə  başçılıq  etmişdi.
Məntəşa  sultan  1547-ci ildə  vəfat  etdi.
Bu  oymaqdan  çıxan  ünlü  oğullardan  biri  də  Müsənna  sultandır. Müsənna  sultan  I  Şah  Ismayıla  xidmət  etmişdi.
Müsənna  sultanın  Teymur  bəy  adlı  oğlu  vardı.
Teymur  bəy  I Şah  Təhmasibdən  öncə  sultan,  sonra  xan  ünvanı  almışdı. Sistan  vilayətinə  hakim  təyin  edilmişdi.
Teymur  xan  şahzadə  Bədiəzzəman  mirzənin  lələsi  idi.
Teymur  xanın  Murad  bəy  adlı  oğlu  vardı. 
Murad  bəy   də  I  Şah  Təhmasibdən  öncə  sultan,  sonra  xən  ünvanı  almışdı. Sarayda  süfrəçi  vəzifəsində  çalışmışdı. Lahican  vilayətinə  hakim  təyin  edilmişdi. 

Qaradağlılar